На основу члана 58. Закона о локалним изборима ("Службени гласник РС", бр. 129/07, 34/10 – одлука УС, 54/11 и 12/2020) и сходно члану 34. став 2. Закона о избору народних посланика ("Службени гласник РС", бр. 35/00, 57/03 – одлука УС, 72/03 – др. закон, 18/04, 85/05 – др закон, 101/05 – др. закон, 104/09 – др. закон, 28/11 – одлука УС , 36/11, 12/2020 и 68/2020), Општинска изборна комисија општине Рача, на седници одржаној 31.05.2020. године, донела је:

**ПОСЛОВНИК О ИЗМЕНИ И ДОПУНИ ПОСЛОВНИКА О РАДУ ОПШТИНСКЕ ИЗБОРНЕ КОМИСИЈЕ У РАЧИ**

#### Члан 1.

Мења се члан 16. Пословника о раду ОИК општине Рача, број **013-12/2020-I-04** од 04.03.2020. године, тако да сада гласи:

#### „Члан 16.

Седница може да буде одржана када јој присуствује већина од укупног броја чланова, односно заменика чланова Комисије у сталном, односно проширеном саставу.

Седницом председава председник Комисије односно у његовом одсуству, заменик председника Комисије.

У случају када председник мора да напусти седницу, председавање преузима заменик председника.

У случају да ни председник ни његов заменик нису у могућности да председавају седницом, седницом ће председавати најстарији члан ОИК, који се прихвати те дужности.

Отварајући седницу, председавајући констатује број присутних чланова Комисије.

У расправи на седници могу да учествују председник Комисије, чланови Комисије, секретар Комисије и њихови заменици.“

#### Члан 2.

Овај Пословник ступа на снагу даном доношења и објавиће се у Службеном гласнику општине Рача истог дана.

**ОПШТИНСКА ИЗБОРНА КОМИСИЈА ОПШТИНЕ РАЧА**

**Број:013-63 /2020-I-04 ПРЕДСЕДНИК**

**Дана: 13.05.2020. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Немања Лугавац**